**ივანე ჯავახიშვილის სახელობის თბილისის სახელმწიფო უნივერსიტეტი**

**მედიცინის ფაკულტეტი**

**თსუ მედიცინის ფაკულტეტი**

**პროგრამის აღწერილობა**

|  |  |
| --- | --- |
| **პროგრამის დასახელება (ქართულად და ინგლისურად)** | **სადოქტორო საგანმანათლებლო პროგრამა “კლინიკური და ტრანსლაციური მედიცინა“**  **Doctoral Educational Programme „Clinical and Translational Medicine”** |
| **მისანიჭებელი კვალიფიკაცია** | **აკადემიური დოქტორი მედიცინაში (მედიცინის დოქტორი)**  **Doctor of Medicine** |
| **პროგრამის მოცულობა კრედიტებით და მათი განაწილება** | 40 კრედიტს შეადგენს სავალდებულო სასწავლო კომპონენტები:   1. სასწავლო კომპონენტი გულისხმობს შემდეგ აქტივობებს:   ა) მინიმუმ ერთი დარგობრივი სემინარი (15 კრედიტი);  ბ) პროფესორის ასისტენტობა (5 კრედიტი);  გ) კვლევის მეთოდოლოგია (5 კრედიტი);  დ) აკადემიური წერა ბიომედიცინაში (5 კრედიტი);  ე) პრობლემაზე დაფუძნებული სწავლება (5 კრედიტი );  ვ) სწავლების თანამედროვე მეთოდები (5 კრედიტი).  არჩევით კომპონენტები შეადგენს 20 კრედიტს:  ზ) სტატისტიკური დამუშავების საკითხები სოციალური და ბიოსამედიცინო კვლევებისათვის (5 კრედიტი);  თ) კლინიკური კვლევის დიზაინი (10 კრედიტი);  ი) მეცნიერების მენეჯმენტი (5 კრედიტი);  კ) გლობალური ჯანდაცვა (5 კრედიტი).  2. კვლევითი კომპონენტებიდან სავალდებულოა 2 კვლევითი პროექტი (სადისერტაციო ნაშრომის ფარგლებში) და სადისერტაციო ნაშრომი.  სადოქტორო საგანმანათლებლო პროგრამა “კლინიკური და ტრანსლაციური მედიცინა“ შედგება სასწავლო და კვლევითი კომპონენტებისგან. სადოქტორო პროგრამის სტრუქტურის შედგენისას გათვალისწინებულია მსოფლიოს წამყვან უნივერსიტეტებში მედიცინის დოქტორის მომზადების სპეციფიკა, ასევე ORPHEUS-ის რეკომენდაციები ([ORPHEUS/AMSE/WFME PhD STANDARDS DOCUMENT.](https://www.orpheus-med.org/images/stories/documents/ORPHEUS-AMSE-WFME-standards-for-PhD-education.pdf)Standards for PhD education in Biomedicine and Health Sciences in Europe. January 2012.; [ORPHEUS - GUIDELINES FOR ORGANISATION OF PhD PROGRAMMES IN BIOMEDICINE AND HEALTH SCIENCES](https://www.orpheus-med.org/images/stories/documents/GUIDELINES%20_Zagreb%202005_.pdf); recommendations of the Second European Conference on Harmonisation of PhD Programmes In Biomedicine And Health Sciences, held at University of Zagreb – Medical School, Zagreb, Croatia, 22.24 April 2005), ასევე European Textbook on Ethics in Research (2010). |
| **სწავლების ენა** | ქართული |
| **პროგრამის ხელმძღვანელი/ხელმძღვანელები /კოორდინატორი** | დიმიტრი კორძაია - მედიცინის მეცნიერებათა დოქტორი, პროფესორი, თსუ მედიცინის ფაკულტეტის კლინიკური ანატომიის და ოპერაციული ქირურგიის კათედრის გამგე |
| **პროგრამაზე დაშვების წინაპირობა** | „კლინიკური და ტრანსლაციური მედიცინის“ სადოქტორო საგანმანათლებლო პროგრამაზე ჩარიცხვა შეიძლება მოხდეს წელიწადში ორჯერ, ფაკულტეტის საბჭოს მიერ დამტკიცებული კვლევითი თემატიკების და თითოეულ თემატიკაზე დოქტორანტთა ოდენობის ფარგლებში.  „კლინიკური და ტრანსლაციური მედიცინის“ სადოქტორო საგანმანათლებლო პროგრამაზე სწავლის უფლება აქვს:  ა) მაგისტრის ან მასთან გათანაბრებული აკადემიური ხარისხის მქონე პირს:   * დიპლომირებულ მედიკოსს * დიპლომირებულ სტომატოლოგს * საზოგადოებრივი ჯანდაცვის მაგისტრს;   ბ) ბიოლოგიის მაგისტრს (იმ შემთხვევაში თუ პროგრამის ფარგლებში გამოცხადებულია ბიო-სამედიცინო პროფილის ფუნდამენტური და/ან ტრანსლაციური კვლევითი თემატიკა);  დოქტორანტურაში სწავლის უფლება შეიძლება მიენიჭოს უცხოეთის უნივერსიტეტის კურსდამთავრებულს საქართველოს კანონმდებლობის შესაბამისად.  დოქტორანტურაში მიღება ცხადდება შემოდგომის და/ან გაზაფხულის სემესტრებში.  დოქტორანტობის კანდიდატმა უნდა წარმოადგინოს უნივერსიტეტის რექტორის ინდივიდუალურ ადმინისტრაციულ-სამართლებრივი აქტით განსაზღვრული დოკუმენტაცია.  დოქტორანტობის კანდიდატს მოეთხოვება ინგლისური, გერმანული ან ფრანგული ენის არანაკლებ B2 დონეზე ცოდნა (იხ. დოქტორანტურის მინიმალური სტანდარტის დანართი №2).  დოქტორანტობის კანდიდატი, რომელსაც ქართულენოვან პროგრამაზე სურს სწავლა და მისი მშობლიური ენა არ არის ქართული, წარმოადგენს ქართული ენის ცოდნის B2 დონის დამადასტურებელ სერტიფიკატს, ან ჩააბარებს გამოცდას ქართულ ენაში.  ***უცხო ენის B2 დონეზე ცოდნის განმარტება „ევროპაში ენობრივი კომპეტენციის შემფასებელთა ასოციაციის“, ALTE–ს (Association of Language Testers in Europe) მიხედვით (***[***www.alte.org***](http://www.alte.org/)***)***  ALTE B2 – მესამე დონე (აკადემიური სფერო)  *მესამე დონე ითვლება გაწაფულობის საშუალო დონედ. ენის ამ დონეზე მცოდნეს უკვე უნდა შეეძლოს, თავი გაართვას ენის ძირითად სტრუქტურას და გამოიყენოს სხვადასხვა სიტუაციის შესაბამისი კომუნიკაციის სტრატეგიები. იგი ფლობს ფართო ლექსიკას; მოსმენისას და კითხვისას სცილდება ფაქტობრივი ინფორმაციის ცალკეული პუნქტების გაგებას, შეუძლია განასხვავოს ძირითადი და მეორეხარისხოვანი საკითხები, ტექსტის ზოგადი თემა და სპეციფიკური დეტალები. სხვადასხვა ტიპის ტექსტის წერისას მას უნდა შეეძლოს როგორც არგუმენტის ჩამოყალიბება, ასევე მოვლენების აღწერა და თხრობა. ენის ამ დონეზე მცოდნეს გარკვეულწილად თავისუფლად შეუძლია სხვადასხვა კონტექსტში ენის გამოყენება. მას განვითარებული აქვს მეტი მოქნილობა და უნარი, რომ შეძლოს მოულოდნელ სიტუაციაში რეაგირება და ნაკლებად ეყრდნობა ენის უცვლელ ნიმუშებსა და მოკლე ფრაზებს. იგი უკვე კარგად ხვდება, როგორ უნდა დაიცვას ზრდილობის ის ნორმები, რომლებიც ენობრივად არის განსაზღვრული და როგორ უნდა ისაუბროს ოფიციალურ სიტუაციაში. B2 დონის გამოცდა გამოიყენება იმის დასამტკიცებლად, რომ ამ დონეზე ენის მცოდნე მზად არის შეასრულოს საოფისე სამუშაო და გაიაროს არააკადემიური კურსი იმ ენაზე, რომელსაც სწავლობს (მაგალითად იმ ქვეყანაში, სადაც ამ ენაზე ლაპარაკობენ). ამ დონეზე ენის მცოდნეს უნდა შეეძლოს ენის გამოყენება სამოხელეო, სამდივნო და მენეჯრის პოზიციებზე და ზოგ ინდუსტრიაში, განსაკუთრებით ტურიზმში.*  საუბარი:*სწავლისას, ენის ამ დონეზე მცოდნეს შეუძლია დასვას შეკითხვები ლექციაზე ან პრეზენტაციისას მისთვის ნაცნობ ან პროგნოზირებად თემაზე, თუმცა გარკვეული სირთულეებით. მას შეუძლია მონაწილეობა მიიღოს სემინარსა და წვრთნებში, თუმცა ისევ და ისევ გარკვეული სირთულეებით.*  წერა:*ენის ამ დონეზე მცოდნეს შეუძლია შეზღუდული გამოყენებისათვის ან შემდგომი გადამუშავების მიზნით ჩაიწეროს შენიშვნები ლექციებსა და სემინარებზე, თუმცა დამატებითი დროის უქონლობის შემთხვევაში შეექმნება სირთულეები. მას შეუძლია ამოიწეროს შენიშვნები წერილობითი წყაროებიდან, თუმცა შეიძლება გამორჩეს მთავარი საკითხები. მას შეუძლია დაწეროს ესსე, რომელშიც გადმოსცემს თავის აზრს, ან დაწეროს ექპერიმენტისა ანგარიში, რომელშიც ნაჩვენები იქნება შესრულებული სამუშაოს ძირითად შინაარსი.*  კითხვა:*მისი კითხვის უნარი აღემატება ყოველდღიური წერილებისა და ძირითადი საგაზეთო/ჟურნალის სტატიების გაგების უნარს. მას შეუძლია გაეცნოს მისთვის განსაკუთრებულად საინტერესო ფაქტობრივ ინფორმაციას და საკუთარი გემოვნებით შერჩეულ მხატვრულ ლიტერატურას. მას შეუძლია თავი გაართვას მცირე მოცულობის მოხსენებებსა და სტატიებს პროგნოზირებად თემებზე და გაიგოს მისთვის ნაკლებად ცნობილ თემაზე სტატიის ან მოხსენების ზოგადი შინაარსი, თუმცა ინფორმაციის ბუნდოვნად გამოხატვის შემთხვევაში არასწორად გაგებაა მოსალოდნელი. ამ დონეზე ენის მცოდნე არის ენაში საკმარისად გაწაფული იმისათვის, რომ დასძლიოს არააკადემიური ტრენინგები, რომლებიც სასწავლო ენაზე ტარდება.ამ დონეზე ენის მცოდნეს შეუძლია დაძლიოს ლექციის, პრეზენტაციის მასალა მისთვის ნაცნობ სფეროში ან იმ შემთხვევაში, როცა კონტექსტს კარგად იცნობს, თუმცა შეიძლება შეექმნას სირთულეები აბსტრაქტული არგუმენტაციის გაგებისას. მას შეუძლია წაიკითხოს მარტივი სახელმძღვანელოები და სტატიები, თუმცა არც ისე სწრაფად, რომ დასძლიოს აკადემიური კურსი.*  მოსმენა:*შეუძლია გაიგოს მისთვის ნაცნობ თემაზე წაკითხული ლექციის შინაარსი.*  ***B2 დონის შესაბამისი სერთიფიკატების და ქულების ნუსხა***  **ინგლისური ენა:**   * ტოიფელი (TOEFL Paper)ქულათა ოდენობა: 513-547 ქულა; * ტოიფელი (TOEFL IBT) ქულათა ოდენობა: 65-78 ქულა; * ტოიფელი (TOEFEL CBT) ქულათა ოდენობა: 183-210 ქულა * ბრიტანეთის საბჭოსა და კემბრიჯის უნივერსიტეტის ინგლისური ენის გამოცდები (IELTS)ქულათა ოდენობა: 5,5-6,5 ქულა; * ბრიტანეთის საბჭოსა და კემბრიჯის უნივერსიტეტის ინგლისური ენის გამოცდები (Cambridge Exam) ცოდნის დონე: FCE 161-189   CERTUS – 72-88,25  **გერმანული ენა:**  Goethe - Zertifikat B2  Deutsches Sprachdiplom (DSD)  TestDaF-Niveaustufe 3\* (TDN 3)  DSH 1  UNIcert II  telc B2  **ფრანგული ენა:**  Diplôme d’Etudes en Langue Française DELF B2 (51ქულიდან)  დოქტორანტობის კანდიდატი დოქტორანტურაში სწავლის უფლების მოსაპოვებლად:  ა) აბარებს უცხო ენის გამოცდას ან/და ადასტურებს უცხო ენის ცოდნას შესაბამისი დოკუმენტის წარმოდგენის საფუძველზე (აღიარებული უნდა იყოს თსუ ენების შემსწავლელი ცენტრის მიერ).  ბ) დოქტორანტობის კანდიდატი უცხო ენის გამოცდის წარმატებით ჩაბარების ან უცხო ენის B2 დონეზე ცოდნის დამადასტურებელი დოკუმენტის წარდგენის შემდეგ გადის გასაუბრებას (ზეპირი ფორმით) სპეციალობაში, ფაკულტეტის მიერ დადგენილი გასაუბრების შეფასების კრიტერიუმების შესაბამისად (იხ. მედიცინის ფაკულტეტის დოქტორანტურის დებულების დანართი N1 - მედიცინის ფაკულტეტის დოქტორანტობის კანდიდატის შეფასების კრიტერიუმები).    „კლინიკური და ტრანსლაციური მედიცინის“ სადოქტორო საგანმანათლებლო პროგრამაზე მობილობის წესით ჩარიცხვა, ან გადმოყვანის წესით ჩარიცხვა უცხო ქვეყნის აღიარებული უმაღლესი საგანმანათლებლო დაწესებულებიდან, შესაძლებელია  წელიწადში ორჯერ,  საქართველოს განათლებისა და მეცნიერების სამინისტროს მიერ  დადგენილ ვადებში, სავალდებულო პროცედურებისა და უნივერსიტეტის მიერ დადგენილი წესების დაცვით. |
| **პროგრამის აქტუალობა** | სამედიცინო მეცნიერებათა განვითარების დღევანდელი ტემპი აუცილებელს ხდის ისეთი კადრების მომზადებას, რომელიც მოახერხებს ახალი, დინამიკურად მზარდი მონაცემების გაანალიზებას, სისტემატიზაციასა და ახალ ცოდნაში გადაყვანას. ეს ახალი ცოდნა გამოყენებულ უნდა იქნას კლინიკურ მედიცინაში, სამეცნიერო კვლევების წარმოებისას და მომავალი მედიკოსების მომზადებისას. ასეთის არ-არსებობის შემთხვევაში სამედიცინო სფეროსთან დაკავშირებული 3 ძირითადი საქმიანობის (სამედიცინო პრაქტიკა, სამედიცინო მეცნიერება, სამედიცინო განათლება) მომავალი პრობლემური ხდება. აქედან გამომდინარე მედიცინის დარგში სადოქტორო პროგრამის არსებობის აქტუალურობა - ეჭვგარეშეა. |
| **პროგრამის შესაბამისობა მისიასთან** | თსუ მედიცინის ფაკულტეტის სტრატეგიული განვითარების გეგმაში ფაკულტეტის მისია ასე ჩამოყალიბებული: „***თსუ მედიცინის ფაკულტეტის მისიას წარმოადგენს საერთაშორისო სტანდარტების შესაბამისად განვითარებული სამედიცინო განათლებისა და მეცნიერების ინსტიტუციად ჩამოყალიბება, რომელიც, საუნივერსიტეტო ჰუმანური იდეის საფუძველზე აღზრდის სამედიცინო დარგის სპეციალისტებსა და მკვლევარებს, რომელთა მოღვაწეობაც მიმართულია, ერთი მხრივ, ეროვნული ჯადაცვის სისტემისა სრულყოფისა და ჯანმრთელი სამოქალაქო საზოგადოების ჩამოყალიბებებისაკენ, რაც აუცილებელი პირობაა ქვეყნის კეთილდღეობის და საზოგადოების ეკონომიკური, ჰუმანური და სამეცნიერო განვითარებისათვის, ხოლო მეორე მხრივ, საერთაშორისო სამედიცინო სამეცნიერო აზრის განვითარებისაკენ“.*** სადოქტორო პროგრამის „კლინიკური და ტრანსლაციური მედიცინა“ მიზნები სრულად შეესაბამება ამ მისიას, მეტიც წარმოადგენს მისი რეალიზაციის ერთ-ერთ მნიშველოვან ინსტრუმენტს. პროგრამის შედეგების ხარისხს და სამეცნიერო ღირებულებას უზრუნველყოფს თსუ მედიცინის ფაკულტეტზე მოღვაწე აკადემიური პერსონალის უშუალო მონაწილეობა, დოქტორანტთა შერჩევის მაღალი კრიტერიუმები და დისერტაციის დაცვისათვის აუცილებელი ნაშრომების მაღალ-რეიტინგულ ჟურნალებსი პუბლიკაციების აუცილებლობა. |
| **სადოქტორო პროგრამაზე მისაღებ დოქტორანტთა რაოდენობა** | „კლინიკური და ტრანსლაციური მედიცინის“ სადოქტორო საგანმანათლებლო პროგრამაზე ჩარიცხვა წარმოებს წელიწადში ორჯერ, ფაკულტეტის საბჭოს მიერ დამტკიცებული კვლევითი თემატიკების და თითოეულ თემატიკაზე დოქტორანტთა ოდენობის ფარგლებში, რომელიც თავსებადი უნდა იყოს თსუ-ის დოქტორანტურის მინიმალური სტანდარტის მოთხოვნებთან. |
| **საგანმანათლებლო პროგრამის მიზანი** | „კლინიკური და ტრანსლაციური მედიცინის“ სადოქტორო საგანმანათლებლო პროგრამის მიზანია:   * მედიცინის დარგში აკადემიური სფეროს და კლინიკური მედიცინის დასაქმების ბაზრებისათვის მაღალი კვალიფიკაციის სამეცნიერო ცოდნითა და პედაგოგიური უნარებით აღჭურვილი კადრების მომზადება, * მაღალი ხარისხის მკვლევრისა და აკადემიური თანამდებობის დაკავებისათვის შესაბამისი კომპეტენციების მქონე კადრების მომზადება, რომელსაც შესწევს უნარი მოახდინოს მედიცინის სფეროში მიმდინარე პროცესების მაღალი ხარისხის კვლევა და ანალიზი, სამომავლო ტენდენციების გამოვლენა, ახალი სამეცნიერო იდეებისა და პრაქტიკული ინოვაციების შემუშავება, სამეცნიერო და პრაქტიკული ღირებულების მქონე დასკვნების გაკეთება, ცოდნის გენერაცია, ტრანსფორმაცია და ტრანსლაცია. |
| **სწავლის შედეგები** | |
| ცოდნა და გაცნობიერება | **პროგრამის დასრულების შემდეგ კურსდამთვრებული შეძლებს:**   * გამოავლინოს დარგის სამეცნიერო კვლევებისა და სწავლების თანამედროვე მეთოდების ცოდნა; * გამოავლინოს სამეცნიერო საქმიანობის წარმართვის თეორიული და პრაქტიკული ცოდნა; * გამოავლინოს კონკრეტულ დარგში მედიცინის სფეროს უახლეს მიღწევებზე დამყარებული ისეთი ღრმა, ფუნდამენტური ცოდნა თეორიულ, კლინიკურ და ექსპერიმენტულ მედიცინაში (არჩეული მიმართულების შესაბამისად), რომელიც, თავის მხრივ, ამ ცოდნის შემდგომი გაფართოებისა და ინოვაციური მიდგომების განვითარების საშუალებას იძლევა; |
| უნარები | **პროგრამის დასრულების შემდეგ კურსდამთავებული შეძლებს:**   * + - * ინოვაციური კვლევის დამოუკიდებლად დაგეგმვას, განხორციელებასა და კონტროლს, რის საფუძველზე შეიქმნება ისეთი ახალი ცოდნა, რომელიც გარდაისახება მაღალრეიტინგულ გამოცემებში პუბლიკაციაში (აღიარებული იქნება ექსპერტთა [„რევიუერთა“] მიერ).       * დარგის ფარგლებში მიმდინარე სამეცნიერო დისკუსიებში ჩართვას და საკუთარი მოსაზრების დაცვას;       * მედიცინის შესაბამის დარგში სასწავლო კურსების მომზადება და სწავლებას; * ახალი, რთული და წინააღმდეგობრივი იდეებისა და მიდგომების კრიტიკული ანალიზს, სინთეზს და შეფასებას, რის საფუძველზეც მოახდენს ახალი მეთოდოლოგიის შემუშავება/განვითარების ხელშეწყობას, პრობლემების გადასაჭრისათვის სწორი და ეფექტური გადაწყვეტილების დამოუკიდებლად მიღებას; * მედიცინაში ახალი ცოდნის არსებულ ცოდნასთან ურთიერთკავშირის დასაბუთებულად და ნათლად წარმოჩენას; საერთაშორისო სამეცნიერო საზოგადოებასთან თემატური პოლემიკის წარმართვას როგორც ქართულ, ისე უცხო ენაზე. * კვლევის შედეგად მიღებული ახალი ცოდნის, ასევე, რთული და სადავო ინფორმაციის ეფექტურ გადაცემას როგორც სპეციალისტების, ისე სტუდენტებისათვის და არასპეციალისტებისათვის, ამ უკანასკნელთა მომზადების ხარისხის გათვალისწინებით; * თანამშრომლობას მედიცინის სხვა დარგების, ასევე სხვა პროფესიების წარმომადგენლებთან - ინტერდისციპლინური კვლევის დროს; * ცოდნის ბანკის განახლებას არსებული ცოდნის ხელახლა გააზრების და გადაფასების გზით, ასევე სამეცნერო-კვლევითი საქმიანობით მიღებული ახალი ცოდნის საფუძველზე ; * საკუთარი ცოდნისა და უნარების შემდგომი სრულყოფისათვის საჭირო რესურსების და საშუალებების განსაზღვრას. |
| პასუხისმგებლობა და ავტონომიურობა | პროგრამის დასრულების შემდეგ კურსდამთავრებული შეძლებს:   * მეცნიერებაში ძირითად ეთიკურ ღირებულებათა, ასევე, ამ ღირებულებების დამკვიდრების ხელშემწყობი ფაქტორების ცოდნის საფუძველზე ინოვაციური ძიებების დაგეგმვისა და განხორციელებისათვის მზაობას; * არასრული და შეზღუდული ინფორმაციის ანალიზის საფუძველზე სოციალურად და ეთიკურად მისაღები სამეცნიერო მოსაზრებების ჩამოაყალიბებას * უახლეს მიღწევებზე დამყარებული ახალი ცოდნისა და იდეების გააზრებასა და დასწავლას (ცოდნაში გადატანის), ასევე სხვისთვის გადაცემას, რასაც ეფექტურად იყენებს საგანმანათლებლო და კვლევით საქმიანობაში. * მედიცინაში არსებული ცოდნის ხელახალი გააზრებისა და დიალექტიკური გადაფასების გზით ცოდნის განახლებული ფარგლების გაცნობიერებას; |
| **სწავლების მეთოდები** | სწავლის პროცესში კონკრეტული სასწავლო კურსის სპეციფიკიდან, ასევე კვლევითი კომპონენტის თავისებურებიდან გამომდინარე გამოიყენება სწავლების ისეთი მეთოდები, როგორებიცაა:   * ვერბალური მეთოდი, * დემონსტრირება/პრეზენტაცია, * დისკუსია/დებატი, * შემთხვევის გარჩევა (ანალიზი) (Case study), * ჯგუფური მუშაობა (პრობლემაზე დაფუძნებული სწავლება), * ინდივიდუალური და ჯგუფური კონსულტაციები და სხვ.   სწავლის და სწავლების პროცესები ჰარმონიულად ერწყმის ერთმანეთს. სასწავლო კურსების განხორციელებისას გამოყენებული მეთოდები ასახულია შესაბამისი სასწავლო კურსების სილაბუსებში, ხოლო კვლევითი კომპონენტის განხორციელებისას გამოყენებული მეთოდები - 1-ელ და მე-2 სამეცნიერო პროექტებში. |
| **სასწავლო კომპონენტის შეფასების წესი** | სტუდენტის ცოდნა ფასდება 100 ქულიანი სისტემით, კრედიტის მისაღებად საჭირო მინიმალურ შეფასებას წარმოადგენს 51 ქულა.  სტუდენტის კომპეტენტურობის დონე ფასდება კონკრეტული სასწავლო კურსისთვის განსაზღვრული სწავლის შედეგის მიღწევის დონით შემდეგი სისტემის მიხედვით:   1. ფრიადი – შეფასების 91-100 ქულა; 2. ძალიან კარგი – მაქსიმალური შეფასების 81-90 ქულა; 3. კარგი – მაქსიმალური შეფასების 71-80 ქულა;   (D) დამაკმაყოფილებელი – მაქსიმალური შეფასების 61-70 ქულა;  (E) საკმარისი – მაქსიმალური შეფასების 51-60 ქულა.  ორი სახის უარყოფითი შეფასება:  (FX) ვერ ჩააბარა – მაქსიმალური შეფასების 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;  (F) ჩაიჭრა – მაქსიმალური შეფასების 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას საგანი ახლიდან აქვს  შესასწავლი |
| **დასაქმების სფეროები** | სამეცნიერო-პედაგოგიური საქმიანობის სფეროები. |
| **სწავლის საფასური ქართველი სტუდენტებისათვის** | 2250 ლარი წელიწადში |
| **პროგრამის განხორციელებისათვის საჭირო ადამიანური და მატერიალური რესურსი** | სადოქტორო პროგრამის განხორციელება უზრუნველყოფილია თსუ უნივერსიტეტის აკადემიური პერსონალით, ცალკეულ შემთხვევებში შეიძლება მოწვეულ იქნას სათა­ნა­დო გამოც­დილებისა და კომპეტენციების მქონე სპეციალისტები.  **ამჟამად სადოქტორო საგანმანათლებლო პროგრამა “კლინიკური და ტრანსლაციური მედიცინა“-ში დაკავებული ადამიანური რესურსის თაობაზე ინფორმაცია მოწოდებულია დანართ 5-ში.**  სადოქტორო პროგრამით გათვალისწინებული სწავლის შედეგების მისაღწევად გამოიყენება სტუდენტებისთვის შეზ­ღუდვების გარეშე ხელმისაწვდომი ფაკულტეტის ინფრა­სტრუქ­ტურა და მატერიალურ-ტექნიკური რესურსი, კერ­ძოდ:   * სათანადო ინვენტარით აღჭურ­ვილი სასწავლო აუდიტო­რი­ები და საკონფერენციო დარბაზები; * კომპიუტერული ტექნიკითა და საინფორმაციო-საკომუნიკაციო ტექნოლოგიებით აღჭურვილი ბიბ­­­­ლი­ო­­თეკა; * კომ­პიუ­­ტე­რუ­ლი კლა­სე­ბი, ინ­ტერნეტში და შიდა ქსელში ჩარ­თუ­ლი კომპიუტერული ტექნიკა და სწავლის/სწავლების პროცე­სის ადეკ­ვა­ტური კომპი­უტე­რუ­ლი პროგ­რა­მები; * თსუ ლაბორატორიები და ტექნიკური მოწ­ყობი­ლო­ბები და ა.შ.   საგანმანათლებლო პროგრამა უზრუნველყოფილია შესაბამისი სახელმძღვანელო და მეთოდური ლიტერატურით (სასწავლო კურსების სილაბუსების შესაბამისად).  თსუ-ს ბიბლიოთეკა 2010 წლიდან არის საქართველოს საბიბლიოთეკო ასოციაციის წევრი და ჩართულია საერთაშორისო ელექტრონულ საბიბლიოთეკო ქსელში. სტუდენტებს საშუალება აქვთ ისარგებლონ ბიბლიოთეკაში არსებული წიგნების ელექტრონული ვერსიებით.  უნივერსიტეტის ელექტრონული რესურსები მოიცავს: (თან ერთვის) |
| **დამატებითი ინფორმაცია**  **(საჭიროების შემთხვევაში)** |  |

|  |  |
| --- | --- |
| **კვლევითი ნაშრომის დაგეგმვა და დიზაინი** | 1. სადისერტაციო ნაშრომი უნდა ასახავდეს დოქტორანტის სამეცნიერო -კლინიკური, თეორიული და/ან ექსპერიმენტული კვლევის დასაბუთებულ შედეგებს, ხასიათდებოდეს მეცნიერული სიახლით, ქმნიდეს ახალ ცოდნას და წვლილი შეჰქონდეს მედიცინის დარგის განვითარებაში. 2. დისერტაცია შესრულებული უნდა იყოს ქართულ ენაზე, ხოლო სადისერტაციო ნაშრომის შემოკლებული ვერსია (ავტორეფერატი) 20 – 40 გვერდის მოცულობით, წარმოდგენილი უნდა იქნას ქართულ და ერთ-ერთ ევროპულ ენაზე (ინგლისური, გერმანული, ფრანგული). 3. სადისერტაციო ნაშრომის შემოკლებული ვერსია უნდა ასახავდეს დისერტაციის ყველა კომპონენტს. 4. სხვა ენაზე დისერტაციის შესრულების საკითხს წყვეტს ფაკულტეტის საბჭო სადოქტორო პროგრამების ადმინისტრირების მუდმივმოქმედი კომისიის წარდგენით. 5. ნაშრომის უცხო ენაზე შესრულების შემთხვევაში სადისერტაციო ნაშრომის შემოკლებული ვერსია წარმოდგენილი უნდა იქნეს ქართულ ენაზე. 6. დისერტაცია შესრულებული უნდა იყოს სადისერტაციო ნაშრომის ტექნიკური მონაცემების ინსტრუქციის შესაბამისად (იხ. მედიცინის ფაკულტეტის დოქტორანტურის დებულების დანართი N2 - **თსუ მედიცინის ფაკულტეტი სადისერტაციო ნაშრომის ტექნიკური მონაცემების ინსტრუქცია**). |
| **დისერტაციის დაცვაზე დაშვების წინაპირობა** | * შესრულებული სასწავლო და კვლევითი კომპონენტები * საერთაშორისო სამეცნიერო პუბლიკაციის გამოქვეყნება   1. სადისერტაციო თემასთან დაკავშირებით გამოქვეყნებული ან გამოსაქვეყნებლად მიღებული სამი სამეცნიერო პუბლიკაცია რეცენზირებად (Peer-reviewed) ჟურნალებში, რომლებსაც აქვთ ISSN კოდი და ჰყავთ საერთაშორისო სარედაქციო საბჭო და რომლებიც ვრცელდება საერთაშორისო მასშტაბით.  2. ამ სამი პუბლიკაციიდან ერთი მაინც უნდა იყოს გამოქვეყნებული ისეთ საერთაშორისო ჟურნალში, რომელიც ინდექსირებულია Scopus-ის ან Web of Science-ის ბაზებში - დოქტორანტის პირველი ავტორობით, ამასთანავე:  ა. Scopus -ში ინდექსირებულ ჟურნალს Scimago Lab –ის (scimagosjr) მიერ მინიჭებული უნდა ჰქონდეს Q1 ან Q2 კატეგორია (Quartile).  ბ. Web of Science -ის ბაზის ჟურნალში გამოქვეყნებული (ან გამოსაქვეყნებლად მიღებული) სტატიის შემთხვევაში, ჟურნალს უნდა ქონდეს მინიჭებული Clarivate Analitics-ის იმპაქტ-ფაქტორი.   * რეცენზენტის დასკვნა, რომელშიც მითითებული უნდა იყოს გადაწყვეტილება დისერტაციის დაცვაზე დაშვების შესახებ. |
| **სადისერტაციო ნაშრომის წარდგინება** | 1. დოქტორანტი ფაკულტეტის საბჭოს წარუდგენს სადისერტაციო ნაშრომის და ავტორეფერატის (როგორც ქართულ, ისე ინგლისურ ენებზე) 4 ბეჭდურ და 5 ელექტრონულ ვერსიას, 2. სადისერტაციო ნაშრომთან ერთად დოქტორანტმა უნდა წარმოადგინოს:   ა) განაცხადი, რომ სადისერტაციო ნაშრომი დოქტორანტის დამოუკიდებელი კვლევის შედეგია და არ შეიცავს პლაგიატს/გაყალბებულ მონაცემებს (იხ. დოქტორანტურის მინიმალური სტანდარტის დანართი №6)  ბ) დოქტორანტის მიერ შესრულებული სამუშაოს შემაჯამებელი ანგარიში (იხ. დოქტორანტურის მინიმალური სტანდარტის დანართი №7 );  გ) ფაკულტეტის დოქტორანტურის დებულებით განსაზღვრული მოთხოვნებით შესრულებული ავტორეფერატი - ქართულ და ერთ-ერთ ევროპულ ენაზე (ინგლისური, გერმანული, ფრანგული).  დ) სამეცნიერო ხელმძღვანელის დასკვნა სადისერტაციო ნაშრომის საჯარო განხილვაზე დაშვების თაობაზე (იხ. დოქტორანტურის მინიმალური სტანდარტის დანართი №8);  ე) ფაკულტეტის მიერ გაცემული ცნობა ფაკულტეტის დოქტორანტურის დებულებით განსაზღვრული სამეცნიერო პუბლიკაციების გამოქვეყნებისათვის წაყენებული მოთხოვნების შესრულების თაობაზე;  ვ) ფაკულტეტის მიერ გაცემული ცნობა სასწავლო კომპონენტის შესრულების, დაგროვილი კრედიტებისა და სემესტრების სრულად გავლის თაობაზე;  ზ) გამოქვეყნებული სამეცნიერო ნაშრომების ამონაბეჭდი და/ან რედაქტორის (რედკოლეგიის) მიერ გაცემული ცნობა სამეცნიერო ნაშრომის გამოსაქვეყნებლად მიღების შესახებ და ნაშრომის ბეჭდური ვერსია; |
| **დისერტაციის დაცვა** | 1. დისერტაციის დაცვა არის საჯარო. ინფორმაცია მის შესახებ ქვეყნდება მედიცინის ფაკულტეტის ვებ-გვერდზე დისერტაციის დაცვამდე მინიმუმ ერთი კვირით ადრე. 2. დისერტაციის დაცვის ენა არის ქართული, თუ ფაკულტეტის საბჭოს ადაწყვეტილებით სხვა რამ არ არის დადგენილი. 3. დაცვის პროცესი ითვალისწინებს დოქტორანტის მიერ ნაშრომის პრეზენტაციას, სამეცნიერო დისკუსიას და სადისერტაციო ნაშრომის დაცვის კომისიის დასკვნას (შეფასებას). 4. იმ დოქტორანტურის საგანმანათლებლო პროგრამების შემთხვევაში, რომელთა დასრულების შემდეგ კურსდამთავრებულებს ენიჭებათ ივ. ჯავახიშვილის სახელობის თბილისის სახელმწიფო უნივერსიტეტის და უცხოეთის უმაღლესი საგანმანათლებლო დაწესებულების დოქტორის აკადემიური ხარისხი. შესაძლებელია არსებობდეს დისერტაციის დაცვის განსხვავებული რეგლამენტი, რომელსაც შეიმუშავებენ მხარეები და ამტკიცებს საუნივერსიტეტო სადისერტაციო საბჭო. |

| **№** | **კოდი** | **სასწავლო კურსის დასახელება** | **სასწავლო კურსზე**  **დაშვების წინაპირობა** | **ECTS კრედიტი** | | | | | | **ლექტორი /**  **ლექტორები** | |
| --- | --- | --- | --- | --- | --- | --- | --- | --- | --- | --- | --- |
| **I**  **წელი** | | **II**  **წელი** | | **III**  **წელი** | |
| **სემესტრი** | | | | | |
| **I** | **II** | **III** | **IV** | **V** | **VI** |  |
|  |  | **სასწავლო კომპონენტის სავალდებულო ელემენტები (40ECTS)** |  |  |  |  |  |  |  |  |
|  |  | მინიმუმ ერთი დარგობრივი სემინარი | არ გააჩნია | 15 კრედიტი | | | | | | პროფ.დ.კორძაია | |
|  |  | პროფესორის ასისტენტობა | არ გააჩნია | 5 კრედიტი | | | | | | პროფ.დ.კორძაია | |
|  |  | აკადემიური წერა ბიომედიცინაში | არ გააჩნია | 5 კრედიტი | | | | | | პროფ. ზ. კოკაია | |
|  |  | პრობლემაზე დაფუძნებული სწავლება | არ გააჩნია | 5 კრედიტი | | | | | | პროფ.ზ. კოკაია | |
|  |  | სწავლების თანამედროვე მეთოდები | არ გააჩნია | 5 კრედიტი | | | | | | პროფ. ე. ღვინერია | |
|  |  | კვლევის მეთოდოლოგია | არ გააჩნია | 5 კრედიტი | | | | | | დ.ფრანგიშვილი | |
|  |  |  | **სულ** | 40 კრედიტი | | | | | |  | |
|  |  | **სასწავლო კომპონენტის არჩევითი ელემენტები (20ECTS)** |  |  |  |  |  |  |  |  |
|  |  | სტატისტიკური დამუშავების საკითხები სოციალური და ბიოსამედიცინო კვლევებისათვის | არ გააჩნია | 5 კრედიტი | | | | | | გ. ლომიძე | |
|  |  | კლინიკური კვლევის დიზაინი | არ გააჩნია | 10 კრედიტი | | | | | | გ. ლომიძე | |
|  |  | მეცნიერების მენეჯმენტი | არ გააჩნია | 5 კრედიტი | | | | | | პროფ. გ. ღვედაშვილი | |
|  |  | გლობალური ჯანდაცვა | არ გააჩნია | 5 კრედიტი | | | | | | ასოც. პროფ. თ. ვერულავა | |
|  |  | **კვლევითი კომპონენტი** |  |  |  |  |  |  |  |  |
| **1.** |  | I კვლევითი პროექტი |  | **+** | **+** |  |  |  |  |  |
| **2.** |  | II კვლევითი პროექტი | I კვლევითი პროექტის შესრულება |  |  |  |  | + | + |  |
| **3.** |  | სადისერტაციო ნაშრომი | შესრულებული სავალდებულო სასწავლო (მინიმუმ 40 კრედიტი) და კვლევითი კომპონენტები |  |  |  |  |  |  |  |
|  | | | |  | | | | | |  |
|  | | | |  | | | | | |  |